Roving Reporterതോക്ക് ചൂണ്ടുന്ന കര്ണാടകയിലെ പലിശ മാഫിയ, ഭീതിയില് മലയാളി കര്ഷകര് വയനാട്: കേട്ടുകേള്വിയില്ലാത്തതാണ് വയനാട് കര്ണാടക അതിര്ത്തിയില് കര്ഷകര്ക്ക് മേലുള്ള പലിശ സംഘങ്ങളുടെ രീതികള്. പണം തിരിച്ചുകിട്ടിയില്ലെങ്കില് തോക്ക് ചൂണ്ടി വിളവ് തട്ടിയെടുക്കുന്നത് മുതല്, കടം വീടുന്നത് വരെ കൃഷിയിടത്തില് കര്ഷകരെ അടിമകളാക്കി കുരുക്കിയിടുകയും ചെയ്യും. കൊവിഡിനും വിലതകര്ച്ചയ്ക്കും പിന്നാലെ, പലിശക്കടം കൂടി പെരുകുന്നതോടെ പല കര്ഷകരും ആത്മഹത്യയുടെ മുനമ്ബിലാണ്. അപ്പനപ്പൂപ്പന്മാര് കൃഷിയിറക്കി വിജയിച്ചത് കണ്ടാണ് ഷൈജുവും ഇഞ്ചികൃഷിക്കായി കര്ണാടകയിലേക്ക് പോയത്. സമ്ബാദ്യമെല്ലാം എച്ച് ഡി കോട്ടയിയിലെ അഞ്ചേക്കറില് ഇഞ്ചിയിറക്കാനായി ചെലവാക്കി. കൊവിഡും വിലതകര്ച്ചയും കണക്കുകൂട്ടലുകള് തെറ്റിച്ചപ്പോള് ഷൈജു കര്ണാടകത്തിലെ വട്ടിപ്പലിശക്കാരില് കൊള്ളപലിശയ്ക്ക് പണം വാങ്ങി. ഇനിയൊരിക്കലും കര്ണാടകത്തില് നിന്ന് തിരിച്ച് കേരളത്തിലേക്ക് വരാന് പറ്റില്ലെന്നാണ് ഷൈജു പറയുന്നത്. അതിര്ത്തി കടന്ന് കര്ഷകര് കര്ണാടകത്തില് പോയി കൃഷിയിറക്കും, കൃഷി നഷ്ടത്തിലാകുമ്ബോള് പിടിച്ചുനില്ക്കാനായി പലിശയ്ക്ക് പണമെടുക്കും, കൃഷി വീണ്ടും നഷ്ടത്തിലാകുമ്ബോള്, പലിശയും മുതലും കൊടുക്കാനാവാതെ അകപ്പെടും, ഇങ്ങനെ ആജീവനാന്ത അടിമകളായി മാറും. കൃഷിയില് എപ്പോഴെങ്കിലും ഇടര്ച്ചയുണ്ടായാല് കര്ഷകരെ തേടി വട്ടിപ്പലിക്കാരെത്തും. അഞ്ച് ലക്ഷം വാങ്ങിയാല് മാസം 25,000 രൂപ പലിശ , വിളവെടുപ്പിന്റെ അന്ന് മൊത്തം പണം. ഇതാണ് കര്ണാടകത്തിലെ പലിശ കണക്ക്. വിളപ്പെടുവിന്റെ അന്ന് പണിക്കാരെത്തിയില്ലെങ്കിലും, പലിശക്കാര് കൃഷിയിടത്തിലുണ്ടാകും. കണക്ക് തീര്ത്താലേ വിളവെടുപ്പിന് സമ്മതിക്കൂ. അല്ലെങ്കില് പിന്നെ ഭീഷണയാണ്. ഭീഷണിപ്പെടുത്തി വിളപ്പെടുപ്പിക്കും. ഇഞ്ചി വിറ്റ് കിട്ടുന്നതും, കയ്യില് ഉള്ളതും ഒക്കെ പലിശയിനത്തില് പിടിച്ചുപറിക്കും. പിന്നെ വീണ്ടും പലിശയ്ക്ക് പണം നല്കും. ചൂണ്ടിക്കാണിക്കുന്ന സ്ഥലത്ത് കൃഷി നടത്തി മുതല് തിരിച്ചുകൊടുക്കണം. പലിശ വേറെയും. ഭീഷണിക്ക് വഴങ്ങിയും പേടിച്ചും വട്ടിപ്പലിശക്കാര് പറയുന്നതൊക്കെയും കര്ഷകര് അനുസരിക്കും. നാണക്കേടും പേടിയും കാരണം ആരും പരാതികൊടുക്കില്ല. സമ്ബാദ്യം ഒക്കെ കര്ണാടകത്തിലെ കൃഷിയിടത്തിലായതിനാല് പിന്നൊരു മോചനവുമില്ല. തിര്ത്തി കടന്നാല് പലിശ രീതികള് മാറും, തോക്കിന് രൂപത്തിലേക്ക് ഭീഷണികളെത്തും, ഇതൊക്കെ അറിഞ്ഞുകൊണ്ട് പിന്നെയും പിന്നെയും കര്ഷകര് പലിശക്കാര്ക്ക് ജീവിതം പണയം വയ്ക്കും. Roving Reporter പരമ്ബര : 3 ലക്ഷം വാങ്ങിയതിന് 10 ലക്ഷം പലിശ, സ്ഥലം എഴുതി നല്കി, എന്നിട്ടും ബ്ലേഡ് നീട്ടി മാഫിയ